armvectores/hy_wikipedia_2023 huggingface dataset:
Խեթական կերպարվեստ և ճարտարապետություն

Խեթական կերպարվեստ և ճարտարապետություն, խեթական արվեստի հնագույն նմուշները (մ. թ. ա. III հազարամյակի 2-րդ կես) ոսկե, բրոնզե, պղնձե կնիք-խորհրդապատկերներ են, կենդանիների արձանիկներ, խեցեղեն իրեր։ Մ. թ. ա. II հազարամյակում միակտուր քարերից կառուցվել են ամրությունների բարդ համակարգով, հատակագծում շրջանաձև ամրոց-բնակավայրեր և ամրոց-ապաստարաններ։ Բնակելի տները (երբեմն երկհարկանի) ունեցել են հարթ ծածկ, ճակատի կողմից՝ բաց բակ։ Տարածված է եղել կառույցի (տներ, պալատներ, տաճարներ) «բիտ-հիլանի» տիպը, որը երկայնական կողմում ունեցել է ուղղանկյուն կողային աշտարակներով և սյունազարդ պորտիկով մուտք։ Պատերի ներքևի մասը հաճախ արտաքինից երեսապատվել է քանդակազարդ քարե ուղղադիր սալերով (այսպես կոչված՝ օրթոստատներով)։ Բարձր զարգացման հասցված բոլորաքանդակը և բարձրաքանդակը, որպես կանոն, կերտվել են քարի խոշոր բեկորից (առյուծների և սֆինքսների կիսաֆիգուրներ Հատտուսայի դարպասներին, մ. թ. ա. XVIII դար, աստվածների զանգվածեղ արձաններ)։ Օրթոստատների և կոթողների հարթաքանդակները (սրբազան կենդանիներ, աստվածներ, աղոթող թագավորներ, պալատական կյանքի տեսարաններ) աչքի են ընկնում մոնումենտալությամբ, ստատիկությամբ, կերպարների խստորոշ հզորությամբ, ազատ կոմպոզիցիայով։ Առավել կանոնիկ են սրբազան ժայռաքանդակները։ Մ. թ. ա. IX-VIII դդ. խեթերի արվեստը հետզհետե կորցրել է ինքնատիպությունը՝ կրելով ասորական ու արամեական մշակույթների ազդեցությունը։
Լեչեբնոե

Լեչեբնոե (ուկրաիներեն՝ Лічебне, Ղրիմի թաթարերեն՝ Qatırşa Saray), գյուղ Ուկրաինայի Ղրիմի Ինքնավար Հանրապետության Բելոգորսկի շրջանում։ Բնակավայրը նախկինում նաև անվանվել է Կատիրշա-Սարայ։
2001 թվականի տվյալներով Լեչեբնոե գյուղում բնակվում էր 705 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նովովոդյանոե (այլ կիրառումներ)

Նովովոդյանոե, կարող է վերաբերել՝

Նովովոդյանոե - գյուղ, Ուկրաինայի Դոնեցկի մարզի Դոբրոպոլսկի շրջանում
Նովովոդյանոե - գյուղ, Ուկրաինայի Կիրովոգրադի մարզի Զնամենկայի շրջանում
Նովովոդյանոե - գյուղ, Ուկրաինայի Կիրովոգրադի մարզի Նովոուկրաինկայի շրջանում
Նովոսելիցա (գյուղ, Վինոգրադովի շրջան)

Անվան այլ կիրառումների համար տե՛ս՝ ՆովոսելիցաՆովոսելիցա (ուկրաիներեն՝ Новоселиця), գյուղ Ուկրաինայի Անդրկարպատյան մարզի Վինոգրադովի շրջանում։
2001 թվականի տվյալներով Նովոսելիցա գյուղում բնակվում էր 1 435 մարդ։ Բնակավայրը զբաղեցնում է 3524 կմ² տարածք։ Բնակչության խտությունը կազմում էր 0,41 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քենդալ շրջան (Տեխաս)

Քենդալ շրջան (անգլ.՝ Kendall County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 1.715 կմ² է, բնակչությունը՝ 23.743 մարդ (2000 թ. տվյալներով)։ Շրջկենտրոնն է Բերնի բնակավայրը։ Կազմավորվել է 1862 թ.։
Օզերկի (Կուրլակի վտակ)

Անվան այլ կիրառումների համար տե՛ս՝ Օզերկի (այլ կիրառումներ)Օզերկի (ռուս.՝ Озерки), գետ Ռուսաստանում, հոսում է Վորոնեժի մարզում։


== Աշխարհագրություն ==
Գետաբերանը տեղակայված է Կուրլակ գետի ձախ ափում՝ 31 կմ հեռավորության վրա։ Գետի երկարությունը 13 կմ է, ավազանի տարածքը 66 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Տոլուչևկա գետն է։ Գետի գետային ավազանը՝ Դոնի ավազանի վտակներից մինչև Խոպրա։ Ենթավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 05010100912107000004092
Հիդրոլոգիական ուսումնասիրությունների կոդը - 107000409
Ավազանի կոդը - 05.01.01.009
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Հովհաննես Հաջինյան

Հովհաննես Աշոտի Հաջինյան (ապրիլի 10, 1981(1981-04-10), Երևան, Հայկական ԽՍՀ, ԽՍՀՄ - հոկտեմբերի 20, 2020(2020-10-20), Արցախ), կինոյի, հեռուստատեսության և թատրոնի հայ դերասան, մնջախաղաց։


== Կենսագրություն ==
Ծնվել է Երևանում 1981 թվականի ապրիլի 10-ին։ 1996 թվականից պարել է հիպ-հոպ ոճի պարեր և մասնակցել մի շարք փառատոների։ 1998 թվականին «Կանազ» մշակույթի տանը ծանոթացել է մնջախաղաց Արա Հարությունյանի հետ, որից հետո ընդունվել է նրա պարի խումբ։ 2001-2006 թվականներին բնակվել է Մոսկվայում, սակայն պարբերաբար եկել է Հայաստան։
2003 թվականին եղել է «Միմ Ստուդիո» թատերախմբի համահիմնադիրը, որի շրջանակներում մասնակցել է մի շարք փառատոների, մրցույթների և արժանացել 1-ին մրցանակների։ 2006 թվականին ընդունվել է Երևանի թատրոնի և կինոյի պետական ինստիտուտի վավերագրական ֆիլմի ռեժիսուրայի բաժին։ 2013 թվականից աշխատել է Երևանի մնջախաղի պետական թատրոնում` որպես մնջախաղաց-դերասան։
2020 թվականին որպես կամավոր մասնակցել է Արցախյան 44-օրյա պատերազմին, զոհվել է հոկտեմբերի 20-ին։


== Ծանոթագրություններ ==


== Արտաքին հղումներ ==
Սեր, ժպիտ, ուրախություն. Հովհաննես Հաջինյան
Զոհվել է Հովհաննես Հաջինյանը
Հերոս ծաղրածուն
Գառկալը (այլ գյուղ)

Գառկալը, գյուղ Արևմտյան Հայաստանում, Էրզրումի վիլայեթի Քղիի գավառակում։ Գտնվում էր Վերին Քղիիում, Բալու քաղաքից 35-40 կմ հեռու, նույնանուն Գառկալը գյուղի մոտ։
Հայաբնակ գյուղ էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
(257) Սիլեզիա

(257) Սիլեզիա (անգլ.՝ Silesia), աստերոիդ աստերոիդների հիմնական գոտում։ Հայտնաբերվել է 1886 թվականի ապրիլի 5-ին Յոհան Պալիսայի կողմից Վիեննայում։
Միջին հեռավորությունը Արեգակից կազմում է 3,1202 ա. մ., առավելագույնը մոտենում է 2,7695 ա. մ. հեռավորության վրա և հեռանում 3,4709 ա. մ.։ Արեգակի շուրջ մեկ ամբողջական պտույտ է կատարում 2013,13 երկրային օրվա ընթացքում, իր ուղեծրով շարժվելով միջինում 0,178826 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,64° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(257) Սիլեզիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հենրիկ Լարսոն

Հենրիկ Էդվարդ Լարսոն (շվեդերեն՝ Henrik Edward Larsson, ծնվել է 1971 թվականի սեպտեմբերի 20-ին Հելսինբորգում, Շվեդիա), շվեդ ֆուտբոլիստ, հարձակվող, առավել հայտնի է շոտլանդական «Սելտիկ» և իսպանական «Բարսելոնա» ակումբներում խաղերով։ Եղել է Շվեդիայի ֆուտբոլի ազգային հավաքականի հիմնական խաղացող 1993-2002 և 2004-2006 թվականների ընթացքում՝ կազմում դառնալով 1994 թվականի աշխարհի առաջնության բրոնզե մեդալակիր։ 2003 թվականի նոյեմբերին ճանաչվել է վերջին 50 տարիների Շվեդիայի լավագույն ֆուտբոլիստ։ 2008 թվականին վերադարձել է հավաքական, որպեսզի նրա կազմում մասնակցի Եվրոպայի առանջնությանը։


== Հանդիպումների վիճակագրություն ==


=== Ակումբային գործունեություն ===


=== Միջազգային գործունեություն ===


== Ծանոթագրություններ ==
Դորա Սերվիարյան-Կյուն

Դորա Ալբերի Սերվիարյան-Կյուն (օգոստոսի 10, 1936(1936-08-10), Բեյրութ, Լիբանան), հայ դաշնակահարուհի։


== Կենսագրություն ==
Դորա Սերվիարյան-Կյունը ծնվել է 1936 թվականի օգոստոսի 10-ին Բեյրութում։ Տասներեք տարեկանում արժանացել է Բեյրութի ամերիկյան համալսարանի երաժշտության բաժնի մրցանակն։ Աշակերտել է Ա. Կուգելին։ Տասնվեց տարեկանում արժանացել է կրթաթոշակի և կատարելագործվել է ԱՄՆ-ում (ղեկ.՝ Խ. Էզանիս)։ 1962 թվականին բնակություն է հաստատել ԱՄՆ-ում։
Համերգներով հանդես է եկել աշխարհի լավագույն բեմահարթակներում. երկացանկում ընդգրկված են եղել Ֆ. Շոպենի բոլոր երկերը, Լ. Վան Բեթհովենի գրեթե բոլոր սոնատները, նաև Վ. Ա. Մոցարտի, Ֆ. Լիստի, Յ. Բրամսի, Կ. Դեբյուսիի, Մ. Ռավելի, Արամ Խաչատրյանի, Սարգիս Բարխուդարյանի և ուրիշների երկերից։ 
1992 թվականին Երևանում կատարել է Արամ Խաչատրյանի դաշնամուրի կոնցերտը, որն առանձնացել է գեղագիտական իմաստի և հնչյունի մարմնավորման բացառիկ խորությամբ ու հմայքով։ Արամ Խաչատրյանի երաժշտությամբ կոմպոզիտորի մասին նկարահանել է վավերագրական ֆիլմ, որը Հոլիվուդի 2003 թվականի փառատոնում արժանացել է լավագույն վավերագրական ֆիլմի մրցանակի։


== Ծանոթագրություններ ==


== Գրականություն ==
Սարգսյան Սվետլանա։ Ամերիկահայ դաշնակահարուհի Դորա Սերվիարյան-Կյունը՝ խաչատրյանական երաժշտության նվիրյալ / Սվետլանա Սարգսյան // Դե ֆակտո. – 2014. – Թիվ 5. – Էջ 88-90։
Խուլթիկ

Խուլթիկ, գյուղ Արևմտյան Հայաստանում, Բիթլիսի վիլայեթի Բիթլիսի գավառում` Տատիկ գավառակում։ Գտնվում է Բիթլիս քաղաքից 16 կմ հարավ-արևելք։


== Աշխարհագրություն ==
Շրջապատված է լեռներով և ունի գեղեցիկ բնություն։ Գյուղը ջրառատ է։


== Բնակչություն ==
Խուլթիկը եղել է գավառակի ամենամարդաշատ և նշանավոր գյուղը։ 1909  թվականին ուներ 1779 (334 ընտանիք) հայ բնակիչ։ Խուլթիկի բնակիչների մեծ մասը թուրքերի ձեռքով կոտորվեց 1915 թվականի Մեծ եղեռնի ժամանակ, իսկ գյուղն ավերվել է։ Կենդանի մնացածներն ապաստանեցին օտար երկրներում։


== Տնտեսություն ==
Զբաղվում էին երկրագործությամբ, անասնապահությամբ, այգեգործությամբ և արհեստներով (բրուտագործություն, երկաթագործություն, կտավագործություն)։ Խուլթեցիների ստեղծած կտավը, խեցեղենն ու երկաթյա առարկաները մեծ համբավ ուներ հարևան գավառներում և հիմնականում սպառվում էին Խնուսի և Ալաշկերտի գավառակներում։


== Պատմամշակույթային կոթողներ ==
Խուլթիկն հարուստ էր պատմաճարտարապետական հուշարձաններով։ Կային երկու քարաշեն և կամարակապ կամուրջներ, 5 ջրաղացներ։
Գյուղում կար երեք եկեղեցի (Ս. Գևորգ, Ս. Հովհաննես-Ավետարանիչ, Ս. Հովհաննես-Մկրտիչ)։ Գյուղն ուներ սրբավայրեր, գերեզմանոց՝ զույգ մատուռներով։ Գերեզմանոցը գտնվում էր գյուղի հարավային կողմում, որի մոտ գտնվում էին Ս. Հովհաննես և Ս. Սիմոն մատուռները, իսկ քիչ հեռվում` «Թփերով խաչ» ուխտատեղին։


== Կրթություն ==
Միջին դարերում Խուլթիկը եղել է հայ գրչության կենտրոն։ Պահպանվել են այստեղ գրված մի քանի ձեռագրեր։
XX դարի սկզբին ուներ 2 դպրոց՝ արական և իգական (50 տղաներ և 20 աղջիկներ)։ Դպրոցը պահվում էր Կ. Պոլսի «Եղբայրասեր» ընկերության նպաստով, որն հիմնել էին Կ. Պոլիսից գաղթած խուլթիկցի պանդուխտները։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Դասական երաժշտություն

Դասական երաժշտությունը երաժշտական ոճ է՝ ձևավորված Եվրոպայի եկեղեցական և աշխարհիկ երաժշտությունից 6-րդ դարից մինչև մեր ժամանակներն ընկած ժամանակաշրջանում։ Այս ուղղության կենտրոնական դրույթները հստակեցվել են 1550 թ. մինչև 1900 թ ընկած ժամանակահատվածում։
«Դասական» եզրույթը չի գործածվել մինչև 19-րդ դարի սկիզբը, ինչի հետ կապված փորձ է արվում Բախից մինչև Բեթհովեն ընկած ժամանակաշրջանը անվանել «ոսկեդար» ։ Առաջին անգամ այն հայտնվել է անգլերենի օքսֆորդյան բառարանում 1836 թ։ Շատ երաժշտագետներ «դասական» եզրույթի կիրառումը 19-րդ դարի վերջերից մինչև մեր ժամանակները գրվող մեյնսթրիմ և ավանգարդ երաժշտության վերաբերյալ համարում են անճիշտ, կիրառելու դեպքում ավելացնելով «այսպես կոչված» բառերը։
"Classical music" («Դասական երաժշտություն») եզրույթի ամենավաղ կիրառությունն արձանագրվել է անգլերենի օքսֆորդյան բառարանի 1829 թվականի հրատարակության մեջ։


== Գրականություն ==
Copland, Aaron (1957) What to Listen for in Music; rev. ed. McGraw-Hill. (paperback).
Gray, Anne; (2007) The World of Women in Classical Music, Wordworld Publications. 1599753200 (Paperback)
Grout, Donald Jay; Palisca, Claude V. (1996) A History of Western Music, Fifth edition. W.W. Norton & Company. 0393969045 (hardcover).
Hanning, Barbara Russano; Grout, Donald Jay (1998 rev. 2009) Concise History of Western Music. W.W. Norton & Company. 0393928039 (hardcover).
Johnson, Julian (2002) Who Needs Classical Music?: cultural choice and musical value. Oxford University Press. 0195146816.
Kamien, Roger (2008) Music: an appreciation; 6th brief ed. McGraw-Hill 978-0073401348
Lihoreau, Tim; Fry, Stephen (2004) Stephen Fry's Incomplete and Utter History of Classical Music. Boxtree. 978-0752225340
Scholes, Percy Alfred; Arnold, Denis (1988) The New Oxford Companion to Music. Oxford University Press. 0193113163 (paperback).
Schick, Kyle (2012). "Improvisation: Performer as Co-composer", Musical Offerings: Vol. 3: No. 1, Article 3.
Sorce Keller, Marcello (2011) What Makes Music European. Looking Beyond Sound. Latham, New Jersey: Scarecrow Press.
Taruskin, Richard (2005, rev. paperback version 2009) Oxford History of Western Music. Oxford University Press (US). 978-0195169799 (Hardback), 978-0195386301 (Paperback)


== Ծանոթագրություններ ==


== Արտաքին հղումներ ==
Historical classical recordings from the British Library Sound Archive
Chronological list of recorded classical composers
Music World, timeline, composers, instruments
Մուլկադարլի

Մուլկադարլի, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։


== Բնակչություն ==
1908 թվականին գյուղն ունեցել է 173 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Նյալտաու

Նյալտաու (ռուս.՝ Нялтаю), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Նյալտա Շար գետի ձախ ափին՝ 11 կմ հեռավորության վրա։ Գետի երկարությունը կազմում է 21 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազան՝ ը Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000074697
Կոդը ըստ հիդրոլոգիական հետազոտության (ՌԴ) — 103007469
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Պերեգո

Պերեգո (իտալերեն՝ Perego), կոմունա Իտալիայում։ Գտնվում է Լոմբարդիա մարզի Լեքո գավառում։
Բնակչությունը կազմում է 1586 մարդ, խտությունը կազմում է 397 մարդ/կմ²։ Տարածքը կազմում է 4 կմ²։ Փոստային ինդեքս 23888։ Հեռախոսային կոդ՝ (+39) 039:


== Ծանոթագրություններ ==
Սպիտակակտուց ագռավ

Սպիտակակտուց ագռավ (լատ.՝ Corvus woodfordi), ագռավների ընտանիքի թռչուն, որը տարածված է Սողոմոնյան կղզիներում (կղզեխումբ)։


== Բնութագիր ==
Սպիտակակտուց ագռավն անտառային ոչ մեծ թռչուն է (40-41 սմ երկարությամբ) կարճ պոչով։ Գլուխը համեմատաբար մեծ է։ Կտուցը փղոսկրյա է, մուգ վերջավորությամբ՝ հզոր, կլորացած սև վերջավորությամբ։ Կտուցի հիմքում կան կտրտված փետուրներ։ Փետուրը փայլուն է, սև, մանուշակագույն շողերով, գլխին ունի կանաչամանուշակագույն երանգ։ Ոտքերը սև են։ Փորը մոխրագույն-սպիտակ։
Սպիտակագլուխ ագռավի մերձավոր ազգականը համարվում է հսկա ագռավը (Corvus fuscicapillus), սակայն արտաքինից նրանք տարբերվում են միմյանցից` փետուրնորի չափսով և գույնով։
Այն ապրում է ծառերի վրա փոքր խմբերով, ուտում է տարբեր միջատներ և պտուղներ։ Այն ապրում է անտառների խիտ հատվածներում, թռիչքի ժամանակ սպիտակագլուխ ագռավը թռչում է հնարավորինս ծառերի պսակներին մոտ։
Թռիչքը «դողում» է՝ կարճ թևերը արագ թափահարելով, որոնք թռչունը մի փոքր պահում է մարմնից ներքև։
Այս թռչունի վարքագծի վերաբերյալ տեղեկատվության պակաս կա։
Բնության պահպանության միջազգային միությունը այս տեսակը ընդգրկել է հատուկ պահպանության մեջ՝ որպես քիչ մտահոգող տեսակ։


== Կենսակերպ և տարածվածություն ==
Այս տեսակը բնակվում է Շուազյոլ կղզիներում, Սանտա Իզաբելում և Սողոմոնյան կղզիների կղզեխմբից Գուադալկանալում։


== Ձայն ==
Սպիտակագլուխ ագռավի ձայնը նման է Ավստրալիայի ագռավի (Corvus orru) հնչեցրած ձայնին, բայց ավելի բարձր տոնայնությամբ և ավելի արագ՝ «աո-օո-օ»-ի արձագանքով։


== Ծանոթագրություններ ==


== Գրականություն ==
BirdLife International 2012. Corvus woodfordi. The IUCN Red List of Threatened Species. Version 2014.3. <www.iucnredlist.org>. Downloaded on 18 November 2014.
Vaurie Ch. Remarks on Some Corvidae of Indo-Malaya and the Australian Region(անգլ.) // American Museum Novitates No. 1915 : journal. — 1958.
Sylvia Bruce Wilmore. Crows, jays, ravens and their relatives. — T.F.H. Publications, 1979. — Всего страниц: 208
John M. Marzluff, Tony Angell, Paul R. Ehrlich. In the Company of Crows and Ravens. — Yale University Press, 2007. — Всего страниц: 408
Դարինդարա (այլ կիրառումներ)

Դարինդարա, կարող է վերաբերել՝

Դարինդարա - գյուղ Արևելյան Հայաստանում, Կարսի մարզում
Դարինդարա - գետակ Արաքսի ավազանում
Մ.թ.ա. 19


== Դեպքեր ==


== Ծնունդներ ==


== Մահեր ==
Իրինա Բուրյաչոկ

Իրինա Օլեգովնա Բուրյաչոկ (ուկրաիներեն՝ Ірина Олегівна Бурячок, հուլիսի 5, 1986(1986-07-05), Խերսոն, ԽՍՀՄ), ուկրաինացի թենիսիստուհի, Կանանց թենիսի ասոցիացիայի (WTA) երկու մրցաշարի հաղթող։


== Կենսագրություն ==
Իրինա Օլեգովնա Բուրյաչոկ ծնվել է 1986 թվականի հուլիսի 5-ին Խերսոնում (Ուկրաինա)։ Իրինայի ամուսին իտալացի Էմիլիանո Ձանոն է, ով թենիսի մրցավար է։
2014 թվականին թենիսիստուհին հայտարարել է իր պրոֆեսիոնալ կարիերայի ավարտի մասին։


== Վարկանիշ տարվա վերջին ==


== Ծանոթագրություններ ==


== Արտաքին հղումներ ==
Էջը ITF-ի կայքում Archived 2016-09-01 at the Wayback Machine.
Էջը WTA-ի կայքումԷջը Ուկրաինայի թենիսի պորտալում Archived 2011-01-05 at the Wayback Machine.
Լեսթեր Սիթի

Լեսթեր Սիթի (անգլ.՝ Leicester City), անգլիական պրոֆեսիոնալ ֆուտբոլային ակումբ Լեսթեր քաղաքից, որը հանդես է գալիս Պրեմիեր Լիգայում։
Երկար տարիներ ակումբի տնային մարզադաշտը եղել է «Ֆիլբերտ Սթրիթը», որտեղ խաղացել է մոտ 111 տարի։ 2002 թվականից «Լեսթերի» տնային մարզադաշտը «Քինգ Փաուերն» է, որը կարող է տեղավորել 32,315 հանդիսական։ Ակումբի մականունն է «աղվեսներ»։
Ակումբի ամենամեծ ձեռքբերումը եղել է չեմպիոնությունը Պրեմիեր Լիգայի 2015-16 մրցաշրջանում։


== Պատմություն ==
«Լեսթերը» հիմնադրվել է 1884 թվականին՝ սկզբնական «Լեսթեր Ֆոսսի» անունով։ Երկար ժամանակ ակումբը միայն ընկերական խաղերի էր մասնակցում։ 1891 թվականից սկսեց հանդես գալ Կենտրոնական լիգայի առաջնությունում, իսկ 3 տարի հետո՝ 1894 թվականին ակումբը տեղափոխվեց երկրորդ դիվիզիոն։ Այդ ժամանակ էլ «աղվեսներն» ունեցան պատմության մեջ իրենց ամենախոշոր հաշվով հաղթանակը՝ Անգլիայի գավաթի ընտրական փուլում 13:0 հաշվով հաղթեցին «Նոթս Օլիմպիկին»։ 
«Լեսթերը» 1 անգամ հաղթել է Առաջին լիգայում՝ Անգլիայի երրորդ դիվիզիոնում (2008/09), 3 անգամ նվաճել է Լիգայի գավաթը (1963/64, 1996/97, 1999/00) և 1 անգամ դարձել է Անգլիայի սուպերգավաթակիր (1971)։ Չեմպիոնշիպի 2013/14 մրցաշրջանի արդյունքում «Լեսթերը» զբաղեցրեց առաջին հորիզոնականը և Պրեմիեր Լիգայի 2014/15 մրցաշրջանում հանդես գալու հնարավորություն ստացավ։ 2015/16 մրցաշրջանում թիմը զբաղեցրեց 1-ին հորիզոնականը Պրեմիեր Լիգայում։


== Ներկա կազմ ==
2017 թվականի օգոստոսի 31-ի դրությամբ
Նշում. Դրոշները ցույց են տալիս ազգային հավաքականը ինչպես սահմանված է ՖԻՖԱ-ի իրավասության կանոններում: Խաղացողները կարող են ունենալ 1-ից ավելի ոչ-ՖԻՖԱ-ի քաղաքացիություն:


== Նվաճումներ ==
Անգլիայի առաջին դիվիզիոն/Պրեմիեր Լիգա
Հաղթող (1). 2015–16
Երկրորդ տեղ (1). 1928–29
Անգլիայի երկրորդ դիվիզիոն/Չեմպիոնշիպ
Հաղթող (7). 1924–25, 1936–37, 1953–54, 1956–57, 1970–71, 1979–80, 2013–14
Երկրորդ տեղ (2). 1907–08, 2002–03
Փլեյ օֆֆի հաղթող (2). 1993–94, 1995–96
Անգլիայի երրորդ դիվիզիոն
Հաղթող (1). 2008–09
Անգլիայի լիգայի գավաթ
Հաղթող (3). 1963–64, 1996–97, 1999–2000
Երկրորդ տեղ (2). 1964–65, 1998–99
Անգլիայի սուպերգավաթ
Հաղթող (1). 1971
Երկրորդ տեղ (1). 2016
Անգլիայի գավաթ
Երկրորդ տեղ (4). 1948–49, 1960–61, 1962–63, 1968–69


== Արտաքին հղումներ ==
Լեսթեր Սիթիի պաշտոնական կայքը
Լեսթեր Սիթիի մասին տեղեկություն Պրեմիեր Լիգայի հայալեզու կայքում
Հեղափոխության որբերը

Հեղափոխության որբերը,  1979 թվականին Կանադական ազգային կինոխորհրդի և  կանադացի ռեժիսոր, սցենարիստ Ջոն Ն. Սմիթի նկարահանած կարճամետրաժ ֆիլմ։


== Սյուժե ==
Ֆիլմը պատմում է մի մարդու մասին, ով 1956 թվականի Հունգարական հեղափոխության ժամանակ դստեր՝ Կլարայի հետ փախչում է Կանադա։ Նրանք զղջում են հայրենիքը թողնելու համար, քանի դեռ չի վերադարձել Կլարայի քեռին՝ Ջանոսը։


== Դերեր ==
Ռուդի Լիպ
Բրոնվեն Մանտել


== Մրցանակներ, անվանակարգեր ==
Ֆիլմն 6 անվանակարգերում առաջադրվել է Ջինի կինոմրցանակի։ Ռուդի Լիպն արժանացել է Ջինի մրցանակի լավագույն դերասանական կատարման համար (ոչ խաղարկային)։


== Տեխնիկական տվյալներ ==
Վերնագիր՝ «Հեղափոխության որբերը»
Ռեժիսոր՝ Ջոն Ն. Սմիթ
Երկիր՝  Կանադա
Ժանր՝ կարճամետրաժ
Տևողություն՝ 27 րոպե
Տարեթիվ՝ 1979


== Ծանոթագրություններ ==
Գենդալֆ

Գենդելֆ, (անգլ․ Gandalf) Ջոն Ռոնալդ Ռուել Թոլքինի լեգենդարիումի «Հոբիթ կամ գնալն ու գալը» և «Մատանիների տիրակալ» վեպի գլխավոր կերպարներից մեկն է։ Միջերկրում հայտնի է որպես ամենաիմաստուն կախարդներից մեկը։


== Ստեղծման պատմություն ==
«Գենդելֆ» անունը, կամ, ավելի ճիշտ, «Գանդալվ», վերցված է հին նորվեգական Dvergatal վեպից, որտեղ նա պատկանում է թզուկների ռասային։ «Հոբիթ»-ի սկզբնական փուլում Գենդելֆին անվանում էին թզուկների առաջնորդ և նկարագրում էին, ինչպես «ձեռնափայտով ծերունի»։ Վերջնական տարբերակում Նաուգրիմ թագավորի տարբերակում նրանց առաջնորդը եղել է Տորին Դուբաշիտը, իսկ հեղինակը՝ կախարդին անվանել է Գենդելֆ, այն պատճառով, որ սկզբնականում նրան տվել էր Բլադորտին անունը, որը նրան թվացել է անլուրջ։ Գենդելֆ անունը ծագել է gandr (թարգմանվում է կախարդական ձեռնափայտ) և alfr  («Ալվ» Հին իսլանդականով էլֆ) բառերից։
Նրա արտաքին նախատիպը դարձել է շվեյցարական փոստային բացիկը, «Լեռնային ոգի» անունով, որտեղ պատկերված է մորուսավոր տղամարդ, լայնեզր գլխարկով, որը կերակրում է եղնիկին։
Գրականագետ Գարոլդ Բլումի կարծիքով՝ Գենդելֆի կերպարանքում գտել են գերագույն սկանդինավյան աստծո՝ Օդինի դիմագծերը։
Դա հաստատվում է Թոլքինի նամակներից մեկում, որտեղ նա գրում է, որ Գենդելֆին պատկերացնում է որպես «Ճամփորդ Օդինի հոգով»։
«Mapping the Catholic cultural landscape» հեղինակների համաձայն՝ Գենդելֆը մարմնավորում է հույս նվիրողի կերպար։


== Գենդելֆի հայտնվելը Միջերկրում ==

Գենդելֆի իրական անունը Օլորին է։ Երբեմն նա հայտնվում էր էլֆերի մեջ, ստանալով էլֆի կերպար, և կիսվելով նրանց հետ իմաստուն մտքերով։
Օլորինը հաճախ եղել է Նիենայի դահլիճներում, որը գտնվում է հեռավոր արևմուտքում, աշխարհի սահմաններին։ Նրա մոտ Օլորինը սովորել է համբերությանը և կարեկցանքին։ Սակայն ավելի շատ նրան կապում են Մանվեյի և Վառդայի հետ, քանի որ հենց նրանք են ուղարկել Գենդելֆին Միջերկիր 3 դարաշրջանի 1000 թվականին։ Հենց նա է ընտրվել Վալար խորհրդի կողմից Միջերկիր ուղարկվելու համար, որպեսզի օգնի էլֆերին և մարդկանց պայքարել նորաստեղծ սև տիրակալի՝ Սաուրոնի դեմ։ Սկզբում Օլորինը հրաժարվում է, սակայն հետո համաձայնության գալիս։ Միջերկրում հայտնի է եղել Գենդելֆ Մոխրագույն անունով։
Առավել հայտնի է դարձել, երբ սկսել է ճանապարհորդել ամբողջ Միջերկրով։


== Գենդելֆը և Հոբիթները ==
Թե երբ Գենդելֆը սկսեց հետաքրքրվել հոբիթներով և սիրել նրանց հայտնի չէ, բայց ահա նրանց հետ մտերմանալու պատճառներից մեկը նրա կանխամտածումներն էին, Գենդելֆ Մոխրագույնը կարծում էր որ վառ ապագան հենց հոբիթի միջոցով պետք է գա։


== Հետաքրքիր փաստեր ==
Նոր Զելանդիայում, դուրս է եկել մետաղադրամների հավաքածու «Մատանիների տիրակալ» ֆիլմի կերպարների պատկերներով, ընդգրկելով 50 ցենտանոց դրամ, որի վրա Գենդալֆի պատկերն է։
Յան Մաքկելենի կատարած դերը զբաղեցրել է 30-րդ տեղը (03.04.2016) 100 մեծագույն կերպարների ցանկում Empire ամսագրում։
Սկզբում Գենդելֆի դերի համար հրավիրվել են Շոն Քոններիին և Թոմ Բեյքերը, սակայն ընտրվեց Յան Մաքկելենը։


== Ծանոթագրություններ ==
Լակտացիա

Լակտացիա (լատ. Lacto բառից՝ պարունակում եմ կաթ, կերակրում եմ կաթով), կաթի առաջացման, կուտակման և պարբերաբար արտազատման պրոցես կնոջ և կաթնասուն կենդանու կաթնագեղձում։ Լ. սկսվում է ծննդաբերությունից հետո և շարունակվում մինչև կաթի արտազատման դադարը։ Կաթն առաջանում է արյան բաղադրամասերից կաթնագեղձի ալվեոլների էպիթելային (սեկրետոր) բջիջներում։ Ընթանում է չորս փուլով, արյունից «նախակաթի» ներծծում էպիթելային բջիջներում, կաթի բաղադրամասերի սինթեզում, բջիջների ցիտոպլազմայում սինթեգվող նյութերի կազմավորում և կուտակում, կաթի արտազատում ալվեոլների խոռոչի և կաթնագեղձի այլ ծավալների մեջ (օրինակ, կաթնամբար)։ Կաթի սպիտակուցները սինթեզվում են արյան ամինաթթուներից, կաթնաշաքարը՝ գլյուկոզից, կաթնայուղը՝ չեզոք և ազատ ճարպաթթուներից։
Աղդամ (Կարսի նահանգ)

Աղդամ, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Մալոդելսկայա

Մալոդելսկայա (ռուս.՝ Малодельская), ստանիցա Ռուսաստանի Վոլգոգրադի մարզի Ֆրոլովսկի շրջանի կազմում։
Բնակչությունը վերջին գրանցված տվյալներով կազմում էր 1610 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անի Լուպե

Անի Գրիգորյան (հունիսի 15, 1984(1984-06-15), Երևան, Հայկական ԽՍՀ, ԽՍՀՄ), առավել հայտնի Անի Լուպե բեմական անվամաբ, հայ դերասանուհի։


== Կենսագրություն ==
Գրիգորյանը ծնվել է Հայաստանի մայրաքաղաք Երևանում 1984 թվականի հունիսի 15-ին։ 2001 թվականին ավարտել է Երևանի թիվ 117 միջնակարգ դպրոցը։ 2001-2006 թվականներին սովորել է Երևանի թատրոնի և կինոյի պետական համալսարանում։ Ուսմանը զուգընթաց աշխատել է Երևանի պետական կամերային երաժշտական թատրոնում՝ որպես դերասանուհի։ 2009 թվականից աշխատում է Երևանի Կամերային թատրոնում։


== Ֆիլմագրություն ==


== Մրցանակներ ==


== Ծանոթագրություններ ==


== Արտաքին հղումներ ==
Անի Լուպեի ծովափնյա հանգստի լուսանկարներն ու մտահոգության առիթը
(6699) Իգաուենո

(6699) Իգաուենո (անգլ.՝ Igaueno), աստերոիդ աստերոիդների հիմնական գոտում։ Հայտնաբերվել է 1987 թվականի դեկտեմբերի 19-ին Ցուտոմու Սեկիի կողմից Գեյսեյում։
Միջին հեռավորությունը Արեգակից կազմում է 2,580277 ա. մ., առավելագույնը մոտենում է 2,0551 ա. մ. հեռավորության վրա և հեռանում 3,1054 ա. մ.։ Արեգակի շուրջ մեկ ամբողջական պտույտ է կատարում 1513,9 երկրային օրվա ընթացքում, իր ուղեծրով շարժվելով միջինում 0,237796 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,89° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6699) Իգաուենո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բերցո Սան Ֆերմո

Բերցո Սան Ֆերմո (իտալերեն՝ Berzo San Fermo ) կոմունա Իտալիայի Լոմբարդիա մարզի Բերգամոյի գավառում։
Բնակչությունը կազմում է 1227 մարդ (2008)։ Բնակչության խտությունը՝ 212 մարդ/կմ²։ Տարածքը կազմում է 6 կմ²։ Փոստային ինդեքս՝ 24060։ Հեռախոսային կոդ՝ 035։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 035 821122
Էլեկտրոնային հասցեն՝ info@comune.berzo-san-fermo.bg.it
Պաշտոնական կայք՝ http://www.comune.berzo-san-fermo.bg.it/


== Արտաքին հղումներ ==
Բնակավայրի պաշտոնական կայք (իտալ.)
Տվյալների ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Բերյոզովկա (գյուղ, Բոբրինեցի շրջան)

Անվան այլ կիրառումների համար տե՛ս՝ ԲերյոզովկաԲերյոզովկա (ուկրաիներեն՝ Березівка), գյուղ Ուկրաինայի Կիրովոգրադի մարզի Բոբրինեցի շրջանում։
2001 թվականի տվյալներով Բերյոզովկա գյուղում բնակվում էր 90 մարդ։ Բնակավայրը զբաղեցնում է 0,434 կմ² տարածք։ Բնակչության խտությունը կազմում էր 207,37 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կանապի

Կանապի  (պորտ.՝ Canapi), համայնք Բրազիլիայում՝ Ալագոաս նահանգի կազմում։ Գտնվում է Ալագոաս նահանգի Սերտանի մարզում։ Մտնում է Սերանա դու Սերտան Ալագոանու գավառի կազմի մեջ։


== Ծանոթագրություններ ==
Այգուավիվա

Այգուավիվա  (իսպ.՝ Aiguaviva) , մունիցիպալիտետ Իսպանիայում, մտնում է Ժիռոնա նահանգի մեջ և Կատալոնիա ինքնավար միության կազմի մեջ։ Մունիցիպալիտետը գտնվում է Ժիռոնես համայնքի մեջ։ Տարածքը զբաղեցնում է 13.91 կմ2։ Բնակչության թվաքանակը 2004 թվականի ըվյալներով եղել է 593, խտությունը՝ 42,27 մարդ/կմ²։


== Ժողովրդագրություն ==
Բնակչության թվաքանակի փոոխությունները.


== Ծանոթագրություններ ==


== Արտաքին հղումներ ==
Página web del Ayuntamiento
Información de la Generalidad de Cataluña Archived 2007-09-29 at the Wayback Machine.
Información del Instituto de Estadística de Cataluña
(5806) Արչիերոյ

(5806) Արչիերոյ (անգլ.՝ Archieroy), աստերոիդ աստերոիդների գոտի ներքին մասում։ Հայտնաբերվել է 1986 թվականի հունվարի 11-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 1,962816 ա. մ., առավելագույնը մոտենում է 1,8913 ա. մ. հեռավորության վրա և հեռանում 2,0344 ա. մ.։ Արեգակի շուրջ մեկ ամբողջական պտույտ է կատարում 1004,43 երկրային օրվա ընթացքում, իր ուղեծրով շարժվելով միջինում 0,358414 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 20,82° անկյուն։
Արչիերոյ աստերոիդը պատկանում է Հունգարիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 1,78 - 2,00 ա. մ. միջակայքում ընկած մեծ կիսաառանցքներով, ունեն 16-34° ուղեծրի թեքում և ոչ ավելին քան 0,18 էքսցենտրիսիտետ։ Հունգարիայի աստերոիդների ընտանիքը ունի միանգամից երկու մոլորակների հետ ուղեծրային ռեզոնանս՝ Մարսի հետ 3:2 և Յուպիտերի հետ 9:2։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5806) Արչիերոյ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գեորգի Սարաջև

Գեորգի Վարդի Սարաջև (սեպտեմբերի 15, 1919(1919-09-15), Մոսկվա, Խորհրդային Ռուսաստան - մայիսի 4, 1986(1986-05-04), Երևան, Հայկական ԽՍՀ, ԽՍՀՄ), հայ խորհրդային դաշնակահար, մանկավարժ։ ՀԽՍՀ արվեստի վաստակավոր գործիչ (1974)։


== Կենսագրություն ==
1942 թվականին ավարտել է Լենինգրադի կոնսերվատորիան , 1944 թվականին՝ ասպիրանտուրան, նույն ժամանակից դասավանդել է Երևանի կոնսերվատորիայում (1966 թվականից՝ պրոֆեսոր)։ 1964 թվականից ղեկավարել է դաշնամուրային ամբիոն (1974-1977 թվականներին՝ դաշնամուրային ֆակուլտետի դեկան)։
Հանդես է եկել Հայֆիլհարմոնիայի դաշնամուրային տրիոյի կազմում։ Դաշնամուրային պիեսների (Տրիո, «!քսպրոմտ», «Երգեր առանց խոսքի», հայկական ժողովրդական և աշուղական երգերի մշակումներ) հեղինակ է։ Կազմել է «Դաշնամուրի ձեռնարկ»։


=== Ընտանիքը ===
Գեորգի Սարաջև դարձել է  մի ամբողջ երաժշտական դինաստիայի հիմնադիր։

Կինը՝ Աննա Սարաջյան՝ երգչուհի։
Որդին՝ Սերգեյ Սարաջյան՝ դաշնակահար։
Որդին՝ Վահրամ Սարաջյան՝ թավջութակահար։
Թոռը՝ Գեորգի Սերգեի Սարաջյան ՝ դաշնակահար։
Թոռնուհին՝ Աննա Սերգեի Սարաջյան։


== Ծանոթագրություններ ==


== Արտաքին հղումներ ==
Գեորգի Սարաջյան - Շողեր ջան, Երկինքն ամպել է, Հաբրբան
Լիվ Սիգնե Նավարշեթե

Լիվ Սիգնե Նավարշեթե (նորվ.՝ Liv Signe Hundere Navarsete, հոկտեմբերի 23, 1958(1958-10-23), Սոգնդալ, Sogn og Fjordane, Նորվեգիա), նորվեգացի քաղաքական գործիչ, 2008 թվականից Նորվեգիայի Կենտրոնամետ կուսակցության նախագահ։ 2009 թվականից մինչև 2013 թվականը Նորվեգիայի տեղական ինքնակառավարման և տարածաշրջանային զարգացման նախարար։ Առաջին անգամ պաշտոնավարել է 2005 թվականին՝ Սթոլթենբերգի երկրորդ կառավարությունում։ Փետրվարի 11-ին նա հայտարարել է, որ 2014 թվականի ապրիլին կդադարեցնի կուսակցության առաջնորդի պարտականությունը։ Նրան հաջորդել է Թրիգվե Սլագսվոլդ Վեդումը։
1999 թվականից մինչև 2000 թվականը եղել է Առողջապահության և սոցիալական հարցերի նախարարի (հասարակական գործերի) քաղաքական խորհրդական։ 2008 թվականի սեպտեմբերին Լիվ Նավարշեթեն նշանակվել է Կենտրոնամետ կուսակցության առաջնորդ, մինչ այդ եղել է կուսակցության փոխնախագահ։


== ԶԼՄ-ներ ==
Լիվ Սիգնե Նավարշեթեն իր բնավորության պատճառով, պաշտոնավարման ընթացքում հայտնվել է լրատվամիջոցների գլխագրերում։ Առաջին անգամ նրա մասին գրել են, երբ 2011 թվականի ապրիլին նա բղավել է մի կնոջ վրա՝ Նորվեգիայի շրջանների դավաճանության մեջ մեղադրվելուց հետո։ 2012 թվականի սեպտեմբերին նա բղավել է իր կուսակցության երիտասարդական կազմակերպության ղեկավար Սանդրա Բորչի վրա, ենթադրաբար, այն բանի համար, որ Բորչը աջակցել է Կենտրոնամետ կուսակցության պատգամավոր Օլա Բորթեն Մոեին։


== Ծանոթագրություններ ==


== Արտաքին հղումներ ==
norwegisches Verkehrsministerium Archived 2006-09-27 at the Wayback Machine. über Liv Signe Navarsete (նորվ.)
Stortinget.no Կենսագրություն (նորվ.)
Լիվ Սիգնե Նավարշեթե
Մելնյա (գյուղ, Կոնոտոպի շրջան)

Մելնյա (ուկրաիներեն՝ Мельня), գյուղ Ուկրաինայի Սումիի մարզի Կոնոտոպի շրջանում։
2001 թվականի տվյալներով Մելնյա գյուղում բնակվում էր 468 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(7502) 1996 VP7

(7502) 1996 VP7, աստերոիդ աստերոիդների հիմնական գոտում։ Հայտնաբերվել է 1996 թվականի նոյեմբերի 15-ին Յոշիսադա Սիմիձուի և Տակեշի Ուրատայի կողմից Նաչի-Կացուուրայում։
Միջին հեռավորությունը Արեգակից կազմում է 2,835536 ա. մ., առավելագույնը մոտենում է 2,6368 ա. մ. հեռավորության վրա և հեռանում 3,0343 ա. մ.։ Արեգակի շուրջ մեկ ամբողջական պտույտ է կատարում 1744,02 երկրային օրվա ընթացքում, իր ուղեծրով շարժվելով միջինում 0,20642 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,84° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7502) 1996 VP7 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զարմանուհի

Զարմանուհի, հայկական իգական անուն։ Առաջացել է հայերեն զարման(ալ) բառից՝ իգականակերտ -ուհի մասնիկով։ Գործածվել է 14-րդ դարում։


== Գործածություններ ==
Զարմանուհի, կին Հեթում զորավարի Կոստանդին Ե թագավորի։ Երբ Հեթումը դավաճանությամբ սպանվեց, Զարմանուհին մի խմբի գլուխն անցած, բարձրացավ լեռները։


== Ծանոթագրություններ ==
Խաչիկ Պետրոսյան

Խաչիկ Բորիսի Պետրոսյան (նոյեմբերի 1, 1974(1974-11-01), Սևանա լիճ, Գեղարքունիքի մարզ, Հայաստան), Հայաստանի Հանրապետության Ազգային ժողովի նախկին պատգամավոր։


== Կենսագրություն ==
Խաչիկ Պետրոսյանը ծնվել է 1974 թվականի նոյեմբերի 1-ին Սևանում։ 2001 թվականին ավարտել է Մոսկվայի պետական համալսարանը։ Ստացել է տնտեսագետ-մենեջերի որակացորումը։ 1993-1995 թվականներին աշխատել է Սևանի պետական մատակարարման մանրածախ առևտրի թիվ 11 ֆիրմայում առևտրի գծով փոխտնօրեն, 1997-1998 թվականներին եղել է Հայաստանի Հանրապետության կառավարության աշխատակազմի սննդի միավորման ընդունելությունների տան մենեջեր, արտադրության պետ։ 
1998-2003 թվականներին եղել է Հայաստանի Հանրապետության քաղաքացիական ավիացիայի գլխավոր վարչության «Հայկական ավիաուղիներ» ՊՓԲԸ ինքնաթիռների կենցաղային սարքավորումների սպասարկման ծառայության պետի տեղակալ, պետ, եղել է «Զվարթնոց» միջազգային օդանավակայանի ավիացիոն անվտանգության հատուկ ծառայության պետ, «Հայկական ավիաուղիներ» ՊՓԲԸ առևտրային ծառայության մենեջեր, ուղևորների սպասարկման ծառայության տնօրեն։ 
2003-2007 թվականներին եղել է Ազգային ժողովի պատգամավոր (թիվ 33 ընտրատարածք)։ Եղել է  Ազգային ժողովի պաշտպանության, ազգային անվտանգության և ներքին գործերի մշտական հանձնաժողովի, ՕԵ խմբակցության անդամ։ 2007 թվականի մայիսի 12-ին Ազգային ժողովի պատգամավոր է ընտրվել համամասնական ընտրակարգով «Օրինաց երկիր» կուսակցությունից։


== Անձնական կյանք ==
Ամուսնացած է, ունի մեկ երեխա։


== Ծանոթագրություններ ==
Էմեկա Օկաֆոր

ՉուկվուԷմեկա Նդուբուիսի Օկաֆոր (անգլերեն` Chukwuemeka Ndubuisi Okafor, կարճ` Էմեկա Օկաֆոր [Emeka Okafor], սեպտեմբերի 28, 1982(1982-09-28), Հյուստոն), նիգերիա-ամերիկացի նախկին բասկետբոլիստ։ Խաղացել է կենտրոնականի և ծանր հարձակվողի դիրքերում։ 
Բելերի ավագ դպրոցի և Կոնեկտիկուտի համալսարանի շրջանավարտ է։ Վերջինիս սպորտային թիմի կազմում 2004 թվականին դարձել է NCAA չեմպիոն, իսկ իրեն շնորհվել է ամենաակնառու բասկետբոլիստի մրցանակը։ Նույն թվականին Օկաֆորը մուտք է գործել 2004 թվականի NBA դրաֆթ, որտեղ նրան ընտրել է «Շառլոթ Բոբքեթսը»` 2-րդ ընտրությամբ, այն բանից հետո, երբ «Օռլանդո Մեջիքն» առաջինն ընտրում է Դուայթ Հովարդին։ NBA-ում անցկացրած առաջին խաղաշրջանի ավարտից հետո Օկաֆորին շնորհվում է «Տարվա նորեկ» մրցանակը (2005)։
2004 թվականի Աթենքի ամառային օլիմպիական խաղերում Միացյալ նահանգների բասկետբոլի ազգային հավաքականի կազմում նվաճել է բրոնզե մեդալ։


== Վաղ կյանքը ==
Օկաֆորն առաջինն է իր ընտանիքում, ով ծնվել է Միացյալ Նահանգներում։ Նրա հայրը և մայրը ազգությամբ նիգերիացի են, ընդ որում՝ հայրը պատկանում է Իգբո էթնիկական ցեղին։ Վաղ տարիքում Օկաֆորի ընտանիքը տեղափոխվում է Բարթսվիլ (Օկլահոմա նահանգ), քանի որ հայրն աշխատում էր «Phillips Petroleum Company» նավթային ընկերությունում, որի գլխամասը գտնվում էր հենց այդ քաղաքում։ Օկաֆորին ընդունում են տեղի մարզադպրոցը, որտեղ նա սովորում է բասկետբոլ խաղալ։ Մեծանալով Հյուսթոնի տարածաշրջանում՝ Օկաֆորի համար կուռք դարձավ «Հյուսթոն Ռոքեթսի» այն ժամանակվա ռմբարկու Քլայդ Դրեքսլերը, ինչպես նաև նույն ակումբում խաղացող նրա համերկրացի Հակիմ Օլաջուվոնը։


== Արտաքին հղումներ ==
NBA.com - Էմեկա Օկաֆոր
UConn կենսագրություն
Մեկ միլիոն աֆրիկացիներին փրկելու նախաձեռնությունը – Էմեկա Օկաֆորի` աֆրիկյան կյանքերը փրկելու նախաձեռնությունը Archived 2012-12-12 at the Wayback Machine.
Կորնգան Թախտաջյանի

Կորնգան Թախտաջյանի (լատ.՝ Onobrychis takhtajan), լոբազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
20-90 սմ բարձրությամբ բազմամյա խոտաբույս է։ 10-30 մմ երկարությամբ տերևիկները 4-8 զույգ են, նեղ կամ լայն գծային։ Ծաղկակիրները ունեն 6-25 սմ երկարություն։ Ծաղկաբույլը ծաղկելուց հետո երկարացող է։ Բաժակը մերկ է, ատամիկները երկարավուն-եռանկյուն են, միայն ներքևի կեսում՝ եզրերից վեր ուղղված թարթիչներով։ Պսակը վարդագույն սպիտակ է, կամ սպիտակ։ 0,5-1,5 մմ երկարությամբ ունդերը նստադիր են, հակաեռանկյուն կամ կիսակլոր, խիտ և առսեղմ թավոտ, փշերը կատարի և սկավառակի վրա 1-5-ական են, մեջքային կարը ուղիղ է։


== Տարածվածություն ==
Հայաստանում հանդիպում է Երևանի (Տիգրանաշեն, Զանգակատուն, Ուրծալանջ գյուղերի շրջակայք) և Դարեղեգիսի (Սելիմի լեռնանցք, Այարի կիրճ) ֆլորիստիկական շրջաններում։


== Էկոլոգիա ==
Աճում է միջին և վերին լեռնային գոտիներում՝ ծովի մակարդակից 1600-2200 մ բարձրությունների վրա, մարգագետիններում, մարգագետնատափաստանում, խճաքարոտ և կրաքարային լանջերին։ Ծաղկում է հունիս-հուլիս ամիսներին, պտղաբերում՝ հուլիս-օգոստոսին։


== Պահպանություն ==
Վտանգված տեսակ է։ Հայաստանի էնդեմիկ է։ Հայտնի է մեկ մասնատված պոպուլյացիա, որի տարածման շրջանի մակերեսը 5000 կմ²-ից պակաս է, բնակության շրջանի մակերեսը՝ 500 կմ²-ից պակաս։ Աճում է հողերի ինտենսիվ յուրացման տարածքներում։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում։
Պահպանության գործողություններ չեն իրականացվում։


== Ծանոթագրություններ ==
Snow on the Beach

«Snow on the Beach» (անգլ. թարգմ.՝ «Ձյուն լողափին»), ամերիկացի երգչուհի Թեյլոր Սվիֆթի երգը, որը թողարկվել է 2022 թվականի հոկտեմբերի 21-ին նրա «Midnights» տասներորդ ստուդիական ալբոմում։ Երգը ձայնագրվել է երգչուհի Լանա Դել Ռեյի հետ համատեղ։


== Ստեղծման պատմություն և թողարկում ==
2022 թվականի օգոստոսի 28-ին Թեյլոր Սվիֆթը հայտարարել է իր տասներորդ ստուդիական ալբոմի՝ «Midnights»-ի մասին և սեպտեմբերի 21-ից սկսել է պատահական կարգով բացահայտել ալբոմի երգերի անունները իր TikTok-ի միջոցով Midnights Mayhem with Me շոուում։ Վերջին բացահայտված երգը դարձել է «Snow on the Beach» երգը։


== Կոմերցիոն հաջողություն և հիթ-շքերթներ ==
Երգը Spotify ամենօրյա հիթ-շքերթում ընդգրկվել է երրորդ հորիզոնականից՝ զիջելով ալբոմի միայն երկու այլ կոմպոզիցիաներին՝ «Anti-Hero» и «Lavender Haze» և հավաքելով 15 030 183 լսումներ 2022 թվականի հոկտեմբերի 21-ին, ինչը լավագույն արդյունքն էր հարթակի պատմության մեջ կանացի դուետի համար. նախկինում ռեկորդը պատկանել է Լեդի Գագայի և Արիանա Գրանդեի «Rain On Me» երգին։


== Հիթ-շքերթներ ==


== Հավաստագրեր ==


== Ծանոթագրություններ ==
Ալեքպեր Մամեդով

Ալեքպեր Ամիր օղլի Մամեդով (ադրբ.՝ Ələkbər Əmir oğlu Məmmədov, մայիսի 9, 1930(1930-05-09), Բաքու, ԱԽՖՍՀ, ԽՍՀՄ - հուլիսի 28, 2014(2014-07-28), Բաքու, Ադրբեջան), խորհրդային ֆուտբոլիստ և մարզիչ, հարձակվող։ ԽՍՀՄ սպորտի վաստակավոր վարպետ (1960), ԽՍՀՄ վաստակավոր մարզիչ (1990)։


== Կենսագրություն ==
Բաքվի «Սպարտակ» պատանեկան ֆուտբոլային թիմի սանը։
Հանդես է եկել Բաքվի Նեֆթչիյում (1948-1953, 1960-1962), Մոսկվայի Դինամոյում (1954-1959)։ ԽՍՀՄ Բարձրագույն խմբում անցկացրել է 185 հանդիպում, խփել է 56 գոլ։ 1954, 1955, 1957, 1959 թվականներին դարձել է ԽՍՀՄ չեմպիոն։ Մասնակցել է միջազգային խաղերի. Լև Յաշինի հիշողություններից՝ «Միլանի» հետ խաղի մասին․

1958-1959 թվականներին ԽՍՀՄ հավաքականում անցկացրել է 4 հանդիպում։ 1960 թվականին Եվրոպայի առաջնության ընտրական խաղերի մասնակից։
Բաքվի Նեֆթյանիկի ավագ մարզիչ՝ 1963-1965 թվականների օգոստոսին, 1971-1972 թվականների մայիս։ Նրա ղեկավարությամբ 1971 թվականին թիմը ԽՍՀՄ Գավաթի կիսաեզրափակիչի մասնակից էր։
1953 թվականին ավարտել է ադրբեջանական արդյունաբերական ինստիտուտը, 1959 թվականին՝ ադրբեջանական Գիֆկեին կից մարզիչների դպրոցը։ Ավարտել է ադրբեջանական արդյունաբերական ինստիտուտը, 1959 թվականին ադրբեջանական Գիֆկիին կից մարզիչների դպրոցը։ 1962 թվականի օգոստոսից Ազգիֆկա ֆուտբոլի ամբիոնի դասախոս, 1965 թվականի սեպտեմբերից բժշկական ինստիտուտի ամբիոնի դասախոս։ Ժողովրդական տնտեսության ինստիտուտի ֆիզկուլտուրայի ամբիոնի վարիչ 1966-1970 թվականներին և միաժամանակ Բաքվի ֆուտբոլի դպրոցի տնօրեն։ Ազինխայի ֆիզկուլտուրայի, ապա Ադրբեջանի պետական նավթային ակադեմիայի ամբիոնի վարիչ 1972 թվականի հուլիսից, պրոֆեսոր (1993)։
«Սևինջ» ակումբի հանրապետական շտաբի նախագահ (Կաշվե գնդակ) 1972-1990 թվականներին։
1993 թվականին եղել է Ադրբեջանի հավաքականի գլխավոր մարզիչ։
Մահացել է 2014 թվականի հուլիսի 28-ին Բաքվում։
Մատենագիտություն

Մամեդով Ալեքպեր Ամիր օղլի՝ «Երեք մայրցամաքներում»։ Ազերներշ, Բաքու։ 1963. 148 էջ։


== Ծանոթագրություններ ==


== Արտաքին հղումներ ==
Алекпер МАМЕДОВ
Книга А.Мамедова «На трех континентах»
Видеоклип про Алекпера Мамедова
Յարիմովո

Յարիմովո (ռուս.՝ Ярымово), գյուղ Ռուսաստանի Նիժնի Նովգորոդի մարզի Պավլովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոյանովո (գյուղ, Բիրսկի շրջան)

Անվան այլ կիրառումների համար տե՛ս՝ ԿոյանովոԿոյանովո (ռուս.՝ Кояново, բաշկիրերեն՝ Ҡуян), գյուղ Ռուսաստանի Բաշկորտոստան հանրապետության Բիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 129 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գրիեսայմ սյուր Սուֆել

Գրիեսայմ սյուր Սուֆել (ֆր.՝ Griesheim-sur-Souffel), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 1167 մարդ, բնակչության խտությունը` 278.52 մարդ/կմ²։ Բնակավայրը զբաղեցնում է 4.19 կմ² տարածք։


== Աշխարհագրություն ==
Գտնվում է Փարիզ քաղաքից 390 կմ արևելք, Ստրասբուրգ քաղաքից` 9 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 779 աշխատունակ (15-64 տարեկան)  բնակիչ, որոնցից ակտիվ էին 519-ը, իսկ ոչ ակտիվները` 260։ Ակտիվության ցուցանիշը կազմում է 66,6 %։ 519 աշխատունակ մարդկանցից աշխատել է 492 անձ (256 տղամարդ և 236 կին)։ Գործազուրկ են եղել 27 անձ (16 տղամարդ և 11 կին)։ 260 անաշխատունակներից 81-ը եղել են աշակերտներ կամ ուսանողներ, 139-ը` թոշակառուներ, իսկ 40-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կաբրերա

Անվան այլ կիրառումների համար տե՛ս՝ Կաբրերա (այլ կիրառումներ)Կաբրերա կամ Իսլա դե Կաբրերա (իսպ.՝ Isla de Cabrera, կատ.՝ Cabrera, լատ.՝ Capraia), ոչ մեծ կղզի Միջերկրական ծովում։ Բալեարյան կղզիներից մեկն է (Իսպանիա)։ Մերձակա մի քանի փոքր կղզիների հետ կազմավորում է Կաբրերա կղզեխումբը։ Կղզու զբաղեցրած տարածքը 15,69 կմ² է։ Ամենաբարձր կետը Նա Պիկամոսկես բլուրն է (172 մետր)։


== Բնություն, զբոսաշրջություն ==
Կղզին մտնում է Կաբրերա կղզեխմբի ազգային պարկի մեջ։ Կաբրերա կղզու բնությունը շատ յուրօրինակ է, աճում են էնդեմիկ բուսատեսակներ։ 
Կղզին հրապուրիչ է ջրասուզակների համար։ Տեսարժան վայրն է Կաբրերայի ամրոցը։


== Ծանոթագրություններ ==
Ինանա Սարկիս

Ինանա Սարկիս (անգլ.՝ Inanna Sarkis, մայիսի 15, 1993(1993-05-15), Համիլտոն, Օնտարիո, Կանադա), կանադա-ամերիկացի դերասանուհի, երգչուհի և վիդեո բլոգեր յություբում։ Առավել հայտնի է իր յութուբյան ալիքի վիդեոներով, նաև Մոլի Սեմյուելսի դերով «Հետո» ֆիլմում։


== Վաղը կյանք և կարիերա ==
Սարկիսը ծնվել է Համիլթոն շրջանում՝ Բուլղարիայից և Սիրիայից ներգաղթածների ընտանիքում։ Նրա հայրը վիրաբույժ էր, մայրը՝ ատամնաբույժ։ Երկուսն էլ զոհաբերել են իրենց կարիերան, որպեսզի տեղափոխվեն Կանադա։ Նա ունի ավագ եղբայր։ 6 տարեկանում Ինանան սկսել է դաշնամուր նվագել։ Ավարտելով դպրոցը՝ ստացել է Ռայերսոնի համալսարանի արվեստի բակալավրի աստիճան։
2017 թվականին Սարկիսը PAPER ամսագրում ներկայացվել է որպես ժամանակակից երիտասարդ աստղերից մեկը, որը ժամանցի ոլորտում կարիերա է սկսել ավանդական միջոցներից դուրս։
Նկարահանվել է նաև 20th Century Fox «Քինգսման։ Ոսկե մատանի» լրտեսական կատակերգությունում։
Սարկիսը շոու բիզնեսում հայտնի է դարձել իր յություբյան և ինստագրամյան էջերով։
Սարկիսը սերիալներում երկրորդական դերերում սկսել է հայտնվել դեռ մանուկ հասակից։ Նա նկարահանվել է «Թոմի մարդագայլ», «Դու վախենու՞մ ես խավարից» և «Նորակոչիկներ» ֆիլմերում։ 2018 թվականին դերասանուհին կատարել է Մոլի Սեմյուելսի դերը Հետո ֆիլմում, որը նկարահանվել է Աննա Թոդդի բեսթսելեր վեպի հիման վրա։


== Ֆիլմագրություն ==


== Ծանոթագրություններ ==
Իլչիմբետովո

Իլչիմբետովո (ռուս.՝ Ильчимбетово, բաշկիրերեն՝ Илсембәт), գյուղ Ռուսաստանի, Բաշկորտոստան հանրապետության Տույմազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 1036 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օրեանդա

Օրեանդա (ուկրաիներեն՝ Ореанда, Ղրիմի թաթարերեն՝ Oreanda), քաղաքատիպ ավան Ուկրաինայի Ղրիմի Ինքնավար Հանրապետության Յալթայի քաղաքային խորհուրդում։ Բնակավայրը նախկինում նաև անվանվել է Ուրյանդա։
2012 թվականի տվյալներով Օրեանդա քաղաքատիպ ավանում բնակվում էր 887 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Արամայիս Սրապյան

Արամայիս Սրապյան (հոկտեմբերի 25, 1910(1910-10-25), Նիկոմեդիա, Յալովայի մարզ, Թուրքիա - փետրվարի 14, 1969(1969-02-14), Միլան, Իտալիա), հայ գրող, հասարակական-մշակութային գործիչ։


== Կենսագրություն ==
Արամայիս Սրապյանը ծնվել է 1910 թվականի հոկտեմբերի 25-ին, Օրթագյուղում (Նիկոմեդիա՝ Թուրքիա)։ Հայոց ցեղասպանության (1915) ժամանակ որբացել է, ապաստանել է Կ.Պոլսի և Կորֆուի որբանոցներում։ 1929 թվականին ավարտել է Վենետիկի Մուրադ-Ռափայելյան վարժարանը, ապա, Մխիթարյան միաբանության կրթաթոշակով, Միլանի համալսարանի բժշկական ֆակուլտետը։ 1945 թվականին նրա նախաձեռնությամբ հիմնվել է Իտալիայի հայ մշակութային միությունը։ Գրողի չափածո գործերը («Հանդիպումներ մուսային հետ» (1949), «Ազոլոյեն Վենետիկ» (1956), ժողովածուներ) համակված են սիրո, գեղեցիկի և հայրենաբաղձության խոր ապրումներով։ Արձակ գործերում («Զենքի տակ» (1956), «Ալպյան ռազմիկներուն հետ» (1959) ժողովածուներ), Մեծ եղեռնը տեսած հայի աշխարհազգացողությամբ պատկերվել են երկրորդ աշխարհամարտի (1939-1945) անցքերը։
Սրապյանը մահացել է 1969 թվականի փետրվարի 14-ին, Միլանում։


== Երկեր ==
Հանդիպումներ Մուսային հետ։ Երազ եւ իրականութիւն։ Հայրենական լարի վրայ։ Վենետիկ Մխիթարեան, 1949։
Ազոլոյէն Վենետիկ։ Վենետիկ։ Ս. Ղազար, 1953։
Զէնքի տակ։ Վենետիկ Մխիթարեան, 1956։
Ալպեան ռազմիկներուն հետ։ Փարիզ։ Ա. հ., 1959:
Անավարտ երթ (Բանաստեղծություններ և պատմվածքներ, ծաղկաքաղ), Երևան, 1971։
Սփյուռքահայ բանաստեղծություն (Ժողովածու), Երևան, 1981։


== Ծանոթագրություններ ==
Պետրովո (Սովետսկի շրջան)

Պետրովո (ռուս.՝ Петрово), սլոբոդա Ռուսաստանի Ռոստովի մարզի Սովետսկի շրջանում։ Մտնում է Կալաչ-Կուրտլակսկի գյուղական համայնքի կազմի մեջ։ 
Բնակչությունը կազմում է 300 մարդ։ Հիմնվել է 1931 թ.։